ประกาศกรมการขนส่งทางบกประกาศกรมการขนส่งทางบกเรื่องกำหนดแบบเข็มขัดนิรภัยและประเภทของรถตามกฎหมายว่าด้วยการขนส่งทางบกที่ต้องจัดให้มีเข็มขัดนิรภัยพ.ศ. ๒๕๕๕[๑] ตามที่กรมการขนส่งทางบกได้ออกประกาศ เรื่องกำหนดแบบเข็มขัดนิรภัยและประเภทของรถตามกฎหมายว่าด้วยการขนส่งทางบกที่ต้องจัดให้มีเข็มขัดนิรภัยพ.ศ. ๒๕๕๕ ลงวันที่ ๑๐ กุมภาพันธ์ ๒๕๕๕ ไว้แล้ว นั้นโดยที่เป็นการสมควรกำหนดประเภทของรถตามกฎหมายว่าด้วยการขนส่งทางบกที่ต้องติดตั้งเข็มขัดนิรภัยเป็นการเพิ่มเติมอาศัยอำนาจตามความในข้อ ๑ (๒) (ณ) และข้อ ๑๕ (๒) (ฌ) ของกฎกระทรวง ฉบับที่ ๙ (พ.ศ.๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๖๐ (พ.ศ. ๒๕๕๒)ออกตามความในพระราชบัญญัติการขนส่งทางบก พ.ศ. ๒๕๒๒ อธิบดีกรมการขนส่งทางบกออกประกาศไว้ดังต่อไปนี้ข้อ ๑ ให้ยกเลิกประกาศกรมการขนส่งทางบกเรื่อง กำหนดแบบเข็มขัดนิรภัยและประเภทของรถตามกฎหมายว่าด้วยการขนส่งทางบกที่ต้องจัดให้มีเข็มขัดนิรภัยพ.ศ. ๒๕๕๕ ลงวันที่ ๑๐ กุมภาพันธ์ ๒๕๕๕ข้อ ๒ เข็มขัดนิรภัยสำหรับรถให้มี๒ แบบ ดังนี้(๑) แบบรัดหน้าตักและรั้งพาดไหล่ หรือเข็มขัดนิรภัยแบบ ๓ จุด (Lap and diagonal belt or three - point belt)(๒) แบบรัดหน้าตัก หรือเข็มขัดนิรภัยแบบ ๒ จุด (Lap belt or two - point belt)ข้อ ๓ รถที่ใช้ในการขนส่งผู้โดยสารที่มีจำนวนที่นั่งไม่เกิน๒๐ ที่นั่ง (เฉพาะรถตู้โดยสาร) ในประเภทการขนส่งประจำทาง การขนส่งไม่ประจำทางและการขนส่งส่วนบุคคล และรถที่ใช้ในการขนส่งสัตว์หรือสิ่งของทุกประเภทการขนส่งที่ผลิต ประกอบ นำเข้า หรือจดทะเบียนตั้งแต่วันที่ ๑ เมษายน ๒๕๕๕ต้องติดตั้งเข็มขัดนิรภัย ดังนี้(๑) แบบรัดหน้าตักและรั้งพาดไหล่สำหรับที่นั่งผู้ขับรถและที่นั่งตอนเดียวกับผู้ขับรถที่อยู่ด้านริมสุด(๒) แบบรัดหน้าตักและรั้งพาดไหล่ หรือแบบรัดหน้าตักสำหรับที่นั่งอื่นนอกจาก (๑)ข้อ ๔ รถที่ใช้ในการขนส่งผู้โดยสารที่มีจำนวนที่นั่งไม่เกิน๒๐ ที่นั่ง (เฉพาะรถตู้โดยสาร) ในประเภทการขนส่งประจำทาง การขนส่งไม่ประจำทางและการขนส่งส่วนบุคคล ที่ผลิต ประกอบ นำเข้า หรือจดทะเบียนไว้ก่อนวันที่ ๑ เมษายน๒๕๕๕ ต้องติดตั้งเข็มขัดนิรภัยให้เป็นไปตามที่กำหนดไว้ในข้อ ๓ ให้แล้วเสร็จก่อนวันที่๑ มกราคม ๒๕๕๖ข้อ ๕ รถที่ใช้ในการขนส่งผู้โดยสารที่มีจำนวนที่นั่งไม่เกิน๒๐ ที่นั่ง (ลักษณะอื่นที่มิใช่รถตู้โดยสาร) และรถที่ใช้ในการขนส่งผู้โดยสารที่มีจำนวนที่นั่งเกินกว่า๒๐ ที่นั่ง ในประเภทการขนส่งประจำทางหมวด ๒ และหมวด ๓ การขนส่งไม่ประจำทางและการขนส่งส่วนบุคคล ที่จดทะเบียนตั้งแต่วันที่ ๑ เมษายน ๒๕๕๖ เป็นต้นไปต้องติดตั้งเข็มขัดนิรภัย ดังนี้(๑) แบบรัดหน้าตักและรั้งพาดไหล่ สำหรับที่นั่งผู้ขับรถ(๒) แบบรัดหน้าตักและรั้งพาดไหล่ หรือแบบรัดหน้าตักสำหรับที่นั่งอื่นนอกจาก (๑)ข้อ ๖ รถที่ใช้ในการขนส่งผู้โดยสารที่มีจำนวนที่นั่งไม่เกิน๒๐ ที่นั่ง (ลักษณะอื่นที่มิใช่รถตู้โดยสาร) และรถที่ใช้ในการขนส่งผู้โดยสารที่มีจำนวนที่นั่งเกินกว่า๒๐ ที่นั่ง ในประเภทการขนส่งประจำทางหมวด ๒ และหมวด ๓ การขนส่งไม่ประจำทางและการขนส่งส่วนบุคคล ที่จดทะเบียนไว้ก่อนวันที่ ๑ เมษายน ๒๕๕๖ ต้องติดตั้งเข็มขัดนิรภัยให้เป็นไปตามที่กำหนดไว้ในข้อ๕ ให้แล้วเสร็จก่อนวันที่ ๑ เมษายน ๒๕๕๗ข้อ ๗ รถที่ใช้ในการขนส่ง ในประเภทการขนส่งโดยรถขนาดเล็กที่จดทะเบียนตั้งแต่วันที่ ๑ มกราคม ๒๕๓๗ เป็นต้นไป ต้องติดตั้งเข็มขัดนิรภัยดังนี้(๑) แบบรัดหน้าตักและรั้งพาดไหล่สำหรับที่นั่งผู้ขับรถและที่นั่งตอนเดียวกับผู้ขับรถที่อยู่ด้านริมสุด(๒) แบบรัดหน้าตัก สำหรับที่นั่งตอนกลางระหว่างที่นั่งผู้ขับรถและที่นั่งตอนเดียวกับผู้ขับรถที่อยู่ด้านริมสุดข้อ ๘ รถตามข้อ ๓ ข้อ ๔ข้อ ๕ และข้อ ๖ ที่มีการจัดวางที่นั่งตามความยาวของรถ ที่นั่งนั้นจะติดตั้งเข็มขัดนิรภัยหรือไม่ก็ได้ทั้งนี้ต้องอยู่ภายใต้บังคับประกาศกรมการขนส่งทางบก เรื่องแบบและการจัดวางที่นั่งผู้โดยสารของรถที่ใช้ในการขนส่งผู้โดยสารและรถขนาดเล็กข้อ ๙ ประกาศนี้ให้ใช้บังคับตั้งแต่วันที่ ๑มกราคม ๒๕๕๖ เป็นต้นไปประกาศณ วันที่ ๑๔ ธันวาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๕ กุมภาพันธ์๒๕๕๖อุษมล/ผู้ตรวจ๘ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๔ ง/หน้า ๒๓/๓๐ มกราคม ๒๕๕๖